NOLIKUMS
VALMIERAS NOVADA KAUSS ZOLĪTĒ 2026./2027.
Zolītes kauss notiks 6.posmos, kas iesāksies 2026.gada oktobrī un noslēgsies 2027.gada martā.
Norises laiki: 
1.posms 11.10.2026. plkst.10.00
2.posms 08.11.2026. plkst.10.00
3.posms 13.12.2024. plkst.10.00
4.posms datumi tiks precizēti šī gada decembrī
5.posms datumi tiks precizēti šī gada decembrī
6.posms datumi tiks precizēti šī gada decembrī
Sacensību norises vieta: Vecates pagasta kultūrtelpā, Vecate, Valmieras nov. 
1. MĒRĶIS UN UZDEVUMI 
1.1. Kāršu spēles zolītes prasmju attīstīšana un savstarpējā pieredzes maiņa sportiskā garā. 
1.2. Labākos kāršu spēles zolītes spēlētāju noskaidrošana Valmieras novadā. 
2. VADĪBA 
2.1. Zolīti organizē biedrības “PĒDU NAV” pārstāvis Igors Korņējevs sadarbībā ar Valmieras novada Sporta pārvaldi.
2.2. Par organizēšanu atbildīgā persona un sacensību galvenais tiesneses Igors Korņējevs (e-pasts: igorskornejevs@inbox.lv, tālr.nr. 29464099).
3. DALĪBNIEKI 
3.1. Piedalās ikviens kāršu spēles zolītes spēles lietpratējs un entuziasts – vīrieši un sievietes, kuri sasnieguši 18 gadu vecumu. 
4. TURNĪRA NORISE 
4.1. Kāršu spēle zolītē tiek izspēlēta 6 posmos, katrā posmā 8.kārtas. Pie katra galda spēlē 4 spēlētāji. Pie pēdējiem trim galdiem var spēlēt 3 spēlētāji.
4.2. Kārtas ilgums ir 50 minūtes, izņemot pēdējo 8.kārtu, kurā tiek izspēlētas visas 24 partijas, 5 minūtes līdz kārtas beigām par to tiek paziņots. Pēc paziņojuma par kārtas noslēgumu kārtis dalīt vairs nedrīkst.
4.3. Ja pēc kārtas beigām paliek neizspēlētas personīgās pules, tad no šo puļu īpašnieka noraksta pa 1 punktam par labu pārējiem dalībniekiem pie spēļu galda. 
4.4. Pirmā kārtā dalībnieki pa galdiem, tiek sēdināti izlozes kārtībā. Tālākās kārtas pēc kārtu rangu tabulas.
4.5. Pirms sākt spēli dalībnieki no sava vidus izvēlas vienu, kas būs atbildīgs par pareizu spēles lapas aizpildīšanu un nodošanu tiesnesim pēc katra galda izspēles beigām. 
4.6. Punktu skaitīšanas sistēma:
4.6.1. Katrā kārtā iegūto „+” vai „–“ summa, kas tiek pierakstīti spēles lapā pēc katras partijas.
4.6.2. Ar punktiem tiek saprasts pēc katras kārtas izspēlētās partijas iegūtās vietas novērtējums – 1.vieta vislielākie „+”, pēdējā vieta – vislielākie „-“.
4.6.3. Par 1.vietu kārtā spēlētājam tiek ierakstīti 6 punkti, par 2.vietu - 4 punkti, par 3.vietu - 2 punkti, par 4.vietu - 0 punktu.
4.6.4. Ja spēlē 3 cilvēki, 0 punktu nav – 3.vietas ieguvējs analoģiski saņem 2 punktus.
4.6.5. Ja vietas pie galda tiek dalītas, dalīti tiek arī punkti, respektīvi, ja 1.-2.vietas ieguvējiem ir vienāda  summa katrs saņem pa 5 punktiem, ja dalīta 2.-3. vieta – katrs saņem 3 punktus, ja dalīta 3.-4. – katrs pa 1 punktam. Ja visiem 4 dalībniekiem  skaits ir vienāds – katram tiek ierakstīti 2 punkti.
4.7. Sacensību telpā nedrīkst skaļi sarunāties, aizliegts smēķēt un lietot alkoholiskos dzērienus. Pēc atkārtota brīdinājuma saņemšanas, dalībnieks var tikt diskvalificēts.
4.8. Dalības maksa katrā posmā 15 EUR. 
5. SPĒLES NOTEIKUMI 
5.1. Tiek ievēroti klasiskie zoles noteikumi, kas cita starpā paredz: 
5.1.1. „pass” gadījumā tiek rakstīta pule.
5.1.2. ja pirms tam nav neizņemtu puļu (nedz kopējo, nedz personīgo) un pie galda spēlē 4 spēlētāji, tiek rakstītas 2 pules.  
5.2. Par zoles spēles noteikumu neievērošanu vainīgajam tiek piešķirts zaudējums. Zaudējuma apmēru nosaka lielā spēlētāja spēles tips.
5.3. Ja spēlēta zole, vainīgais maksā kā lielais zaudējot zoli ar mazāk kā 60 punktu, ja spēlēta parasta spēle – kā lielais zaudējot ar mazāk kā 60 punktiem. Noņemot no galda nokautos stiķus, kārtis jānovieto tā, lai būtu iespējams atjaunot stiķu izspēles secību.
5.4. Spēlētājs ar personīgās pules ielikšanu tiek sodīts par sekojošiem pārkāpumiem: 
5.4.1. priekšlaicīga kārts izspēlēšana vai solīšana. 
5.4.2. nepareiza kāršu izdalīšana otrajā reizē. Ja ir iespējams izlabot kāršu dalīšanas secību, kļūdu drīkst labot.  
5.5. „Lielajam” ir tiesības spēlēt ar atklātām kārtīm, nesaņemot personīgo „puli”.
5.6. „Lielajam” nometot kārtis tiek fiksēts tāds rezultāts, kāds ir uz konkrēto brīdi – respektīvi tiek skaitītas lielā iegūtās acis.
5.7. Lielajam un mazajiem savstarpēji vienojoties, laika ekonomijas nolūkos, iespējams spēli pabeigt ātrāk ar visus apmierinošu rezultātu.
5.8. Jebkuras kārtis, kuras ir apgrieztas (galds vai stiķi) nav apskatāmas līdz pat partijas beigām, izņemot pēdējo apgriezto stiķi. Šis noteikums attiecas arī uz dalītāju – spēlētāju, kas konkrēto partiju nespēlē.
5.9. Kāršu dalīšana tiek veikta pa 2 kārtīm. Uzsākot dalīt nepareizu kāršu skaitu, kārtis ir obligāti jāpārdala. 
5.10. Dalībnieku var izslēgt no turnīra, ja pretenzijas par viņa uzvedību ir saņemtas vismaz no trim turnīra dalībniekiem. Pretenziju pamatotību nosaka turnīra galvenais tiesnesis.  Strīdus gadījumos gala lēmumu pieņem galvenais tiesnesis.
5.11. “Mazās” vai “tumšās” zoles spēlētas netiek. 
5.12. Ja dalībnieks ir alkohola reibumā, var tikt diskvalificēts uz šo posmu, un punkti šajā          posmā netiek ieskaitīti. 
6. PIETEIKŠANĀS 
6.1. Pieteikšanās iepriekš, sazinoties ar biedrības “PĒDU NAV” pārstāvi Igoru Korņējevu (e-pasts: igorskornejevs@inbox.lv, tālr. nr. 29464099).  
6.2. Dalībniekiem būs iespējams pieteikties uz vietas sacensību dienā no plkst. 9.15. 
7. VĒRTĒŠANA UN APBALVOŠANA 
7.1. Vīrieši un sievietes startē kopā, vērtēšana notiek pēc kopējā grupā izcīnītajām vietām.
7.2. Vērtēšanas kritēriji: 
7.2.1. Katrā posmā nopelnītā punktu summa, summējās kopā.
7.2.2. Katrā posmā nopelnītā plusi un mīnusi, summējās kopā. 
7.3. [bookmark: _Hlk208407941]Katrā posmā pirmo trīs vietu ieguvēji tiks apbalvoti ar organizatoru sagatavotajām piemiņas balvām.
7.4. [bookmark: _Hlk208408036]Kopvērtējumā tiks ieskaitīti 5 posmu labākie rezultāti. Pirmo trīs vietu ieguvēji tiek apbalvoti ar organizatoru sagatavotajām piemiņas un naudas balvām.   
8. ĪPAŠIE NOTEIKUMI 
8.1. Dalībnieki informēti un neiebilst, ka sacensību laikā viņi tiek fotografēti, un ka pastāv iespējamība, ka fotoattēli tiks izmantoti sporta un pasākuma publicitātes aktivitātēs Valmieras novada mājaslapā. 
9. PERSONAS DATU APSTRĀDE 
9.1. Personas datu apstrādes pārzinis ir Valmieras novada pašvaldība, reģ.Nr.90000043403, adrese: 	Lāčplēša 	iela 	2, 	Valmiera, 	LV-4201, 	tel. 64207120; e-pasts: pasts@valmierasnovads.lv.
9.2. Personas datu apstrādes tiesiskais pamats – likums “Par pašvaldībām” 15.panta 6.punkts, Vispārīgās datu aizsardzības regulas 6.panta 1.punkta c) un e) apakšpunkti.
9.3. Personas datu apstrādes mērķis - īstenot šajā nolikumā noteikto mērķi un uzdevumus. 
9.4. Dalībnieka personas dati tiks apstrādāti atbilstoši fizisko personu datu aizsardzības regulējuma prasībām.
9.5. Pārzinis iegūtos personas datus apstrādās līdz mērķa sasniegšanai, izņemot, ja datu uzglabāšanas ilgums noteikts ar normatīvo aktu.
9.6. Pasākuma laikā iespējama personas datu apstrāde fotografējot un/vai filmējot, lai iegūto materiālu izmantotu Valmieras novada pašvaldības publicitātes nolūkos.
9.7. Papildus informācija par personas datu aizsardzību pieejama Valmieras novada pašvaldības mājas lapā: https://www.valmierasnovads.lv/pasvaldiba/informacija/personas-datu-aizsardziba/ 
